Eversor

Ο Eversor είναι Έλληνας μουσικός παραγωγός και rapper. Γεννήθηκε στην Αθήνα και αγάπησε το hip hop κατά τη διάρκεια της χρυσής εποχής του, στα μέσα της δεκαετίας του 1990. Έτσι, ο ήχος του είναι σε μεγάλο βαθμό επηρεασμένος από εκείνη την boom bap αίσθηση στα drums του, από την μελωδικότητα στα μπάσα, και τέλος από πολλά obscure δείγματα τα οποία τοποθετούνται πάνω σε έναν ατόφιο ήχο, ο οποίος είναι φτιαγμένος με ένα πιο φουτουριστικό τρόπο, εξακολουθώντας ωστόσο να αντικατοπτρίζει τον αληθινό hip hop ήχο.

Καριέρα 
Εκτός από την μουσική παραγωγή για το συγκρότημα του (Phase3), καθώς και για άλλους γνωστούς αλλά και μη καλλιτέχνες, ο Εversor έγινε γνωστός και στο εξωτερικό στα 21 του χρόνια, παράγοντας εξ ολοκλήρου ένα EP με underground και ανεξάρτητους καλλιτέχνες από τις Η.Π.Α και τον Καναδά (Back to the Essence EP). Συνεργάστηκε με την εταιρεία βιντεοπαιχνιδιών Atari και τον συγγραφέα/ιδιοκτήτη εταιρείας ρούχων, Μarc Ecko, στην παραγωγή μουσικής για το graffiti βιντεοπαιχνίδι Marc Eckō's Getting Up: Contents Under Pressure. Συγκεκριμένα, συμμετείχε μαζί με τους Phase 3 στους στίχους και τη σύνθεση του κομματιού "Getting Up hardcore theme".

Έχει επιμεληθεί την μουσική παραγωγή σε καλλιτέχνες όπως: Substance Abuse, Main Flow & Esoteric (στο ομώνυμο album του πρώτου, Return of the Castle), Sci-Development, Phil The Agony & Planet Asia, Lord Lhus & Savage Brothers, Crucifix Payne & Canibus, Blaq Poet of Screwball και άλλους.

To 2010 επιλέχθηκε για το ευρωπαϊκό urban project Diversidad ως ένας από τους καλύτερους μουσικούς παραγωγούς στην Ευρώπη παράλληλα με τους Cookin Soul, Spike Miller και CHI, για τους σκοπούς του album του Diversidad για το 2010.

Ο Eversor, ως rapper και παραγωγός, έχει συνεργαστεί με τους Anser, Λόγο Απειλή, Εισβολέα, N.O.E., 12ο Πίθηκο, ΛΕΞ, novel 729, Razastarr και άλλους. Επίσης, έχει συνεργαστεί και με ορισμένους ανερχόμενους καλλιτέχνες, όπως ο Bloody Hawk ή ο Armagedon στο άλμπουμ Σκακιέρα.

Εκτός από τη μουσική παραγωγή για albums, έχει επίσης επιμεληθεί τη μουσική παραγωγή για 3 ντοκιμαντέρ τα οποία βασίζονται στην κουλτούρα και στον τρόπο ζωής της hip-hop μουσικής, κερδίζοντας έτσι αξιότιμους τίτλους για τη μουσική του. Επίσης, συνθέτει μουσική για τηλεοπτικά ντοκιμαντέρ και παράγει samples τα οποία διατίθενται στους μουσικούς παραγωγούς.

Όπως έχει δηλώσει ο ίδιος σε συνέντευξή του, ζει ουσιαστικά από τη μουσική, κι έτσι έχει συνεργαστεί κατά καιρούς με διαφορετικούς καλλιτέχνες: «Αν έλεγα ότι δεν το βλέπω επαγγελματικά και βιοποριστικά, θα σου έλεγα ψέματα - και δεν ντρέπομαι καθόλου για αυτό. Δεν θα μπω τόσο στη διαδικασία να φιλτράρω ποιος θα πατήσει τα beats μου. Θα φιλτράρω όμως πολύ ένα συλλογικό project στο οποίο έχω αναλάβει εξολοκλήρου την παραγωγή. Για να επενδύσω σε ένα ολόκληρο άλμπουμ ή ΕΡ, πρέπει κάτι να δω στον άλλο, είτε είναι φτασμένος είτε πρωτοεμφανιζόμενος. Αυτή είναι και η διαφορά ενός επαγγελματία από έναν ερασιτέχνη, που μπορεί να είναι πολύ καλύτερος από τον επαγγελματία σε κάποια πράγματα, επειδή ακριβώς έχει τον αυθορμητισμό , είναι απελευθερωμένος. Ο επαγγελματίας όμως είναι αυτός που θα βάλει κάποια όρια ή που θα καταστρέψει κάποια άλλα, ώστε να κινηθεί ανάλογα και να μείνει στο προσκήνιο. Οι περισσότεροι στην Ελλάδα δεν κοιτούν τη μακροβιότητα της καριέρας τους, δεν τους ενδιαφέρει τι θα αφήσουν πίσω τους και για πόσο χρόνο. Όμως, αυτό το πράγμα έχει ημερομηνία λήξης. Εφόσον ζω μέσα από τη μουσική και το studio μου, πρέπει να σκέφτομαι πως θα είμαι καλύτερος και πώς θα μείνω στον χρόνο, ώστε να υπάρχει η ανάλογη ζήτηση από τους καλλιτέχνες».

Δισκογραφία 

 Eversor presents «Back to the essence EP» (Phase3/DME – 2005)
 Production in «Getting Up Hardcore theme» (Marc Ecko/Atari)
 Phase3 «Εξακρίβωση στοιχείων» (HXOTPON/DME – 2007)
 Production in theme music of «Rythms & Rhymes» documentary by N. Skarentzos (2008)
 Production in the DVD menu of «International Hip-Hop» magazine (2010)
 Main Flow feat. Esoteric «Return of the Castle» (Main Flow – Return of the castle / Wannabattle 2010)
 Savage Brothers & Lord Lhus «Game time» (Snowgoons presents Savage Bros. & Lod Lhus – The iron fist / Goon Musick 2011)
 Production for Nach on «Tu» feat. Madnass, «Hermano Ser», «El reino de lo absurdo» (Nach – Mejor que el silcencio – Universal 2011)
 Production for Diversidad Experience on «Slow Down», «The Anthem», «Concrete Jungle» (Diversidad The Experience album – EMO/DLP 2011)
 Production in the iTunes single «Tatttoo gun scarz» feat. Soulkast x Joell Ortiz from Slaughterhouse (Komon Saiko)
 Eversor presents «The Ghost of Two-Gun Tommy» (MLB/Tomahok – 2011)
 Εισβολέας & Eversor «Ο μύθος καταρρέει» (MLB/Tomahok – 2012)
 Production for Pitcho on «D’une autre planete», «#RDVAF», «Mars Venus» and «Apres la pluie» (Skinfama – 2012)
 Anser & Eversor «Flow Royal» (MLB/Flowjob – 2013)
 Eversor : «Κλειστό κύκλωμα» feat Phyrosun, Sifu Versus, Λόγο απειλή, Detro, Μικρό Κλέφτη, Dro Pesci, Shabaam Sahdeeq, Tame One, U.G, Hatemost, Εισβολέα, Joe Budden, Saigon, Jk One, Anser, Explicit, Corto Maltez, JMega, Killah Priest, 12ο Πίθηκο, Razastarr και ΛΕΞ. (2016)
 Eversor : «Κάθειρξη» (2017) 
Anser & Eversor «ΑΔΥΤΟ» (2019)
 12ος Πίθηκος & Eversor «Sin City» (2020)

Παραπομπές 

Έλληνες ράπερ
Μουσικοί παραγωγοί